b'\n_START_ARTICLE_\nCarbonil metalic\n_START_PARAGRAPH_\nCarbonilii metalici sunt complec\xc8\x99i coordinativi ai metalelor tranzi\xc8\x9bionale, \xc3\xaen care liganzii sunt reprezenta\xc8\x9bi de molecule de monoxid de carbon. Carbonilii metalici sunt utiliza\xc8\x9bi \xc3\xaen sinteza organic\xc4\x83 pe post de catalizatori sau ca precursori pentru ob\xc8\x9binerea unor catalizatori, utiliza\xc8\x9bi \xc3\xaen cataliza omogen\xc4\x83, \xc3\xaen reac\xc8\x9bii de carbonilare precum cea de hidroformilare sau sinteze de tip Reppe._NEWLINE_Ace\xc8\x99ti compu\xc8\x99i sunt toxici, at\xc3\xa2t prin contact cu pielea, c\xc3\xa2t \xc8\x99i prin inhalare sau ingerare, \xc3\xaen mare parte datorit\xc4\x83 abilit\xc4\x83\xc8\x9bii lor de a carbonila hemoglobina, cu ob\xc8\x9binerea de carboxihemoglobin\xc4\x83, care nu mai poate lega molecula de oxigen (O\xe2\x82\x82).'